text:
Ditsela Tsa go Bona Boitumelo mo Lelapeng
Go Rarabolola Dikgotlhang
Monna a re: “Fa nna le Sarah * re sena go nyalana re ne ra ya go nna le ba lelapa la gaetsho. Letsatsi lengwe, kgarebe ya ga nnake e ne ya nkopa gore ke mo ise gae ka koloi ya rona. Ke ne ka dumela mme ka tsamaya le morwaake yo mmotlana. Mme fa ke boa, ke ne ka fitlhela Sarah a galefile thata. Re ne ra simolola go omana, mme o ne a ntatofatsa ka gore ke rata basadi, a bua jalo fa pele ga ba lelapa la gaetsho. Ke ne ka galefa mme ka simolola go bua dilo tse di neng tsa mo galefisa le go feta.”
Mosadi a re: “Morwaarona o ne a lwala fela thata mme ka nako eo re ne re na le mathata a madi. Ka jalo, fa Fernando a ne a tsaya koloi a bo a tsamaya le kgarebe ya ga monnawe le morwaarona, ke ne ke utlwisitswe botlhoko ke dilo di le mmalwa. Fa a goroga, ke ne ka mmolelela kafa ke ikutlwang ka teng. Re ile ra omana thata le go bitsana ka maina a a sotlang. Morago ga moo ke ne ke utlwile botlhoko thata.”
FA BANYALANI ba omana, a seo se bolela gore ga ba tlhole ba ratana? Nnyaa! Fernando le Sarah, ba ba umakilweng fa godimo, ba ratana thata. Le fa go ntse jalo, tota le mo manyalong a a atlegileng, go nna le dikgotlhang ka dinako tse dingwe.
Ke ka ntlha yang fa go nna le dikgotlhang, mme o ka dirang gore di se ka tsa senya lenyalo la gago? E re ka lenyalo le simolotswe ke Modimo, go a utlwala go sekaseka gore Lefoko la gagwe, Baebele, la reng ka kgang eno.—Genesise 2:21,22; 2 Timotheo 3:16,17.
Go Tlhaloganya Mathata
Banyalani ba le bantsi ba batla go tshwarana ka tsela e e pelonomi le e e lorato. Le fa go ntse jalo, Baebele e bua boammaaruri fa e re: “Botlhe ba leofile e bile ba tlhaela kgalalelo ya Modimo.” (Baroma 3:23) Ka jalo, fa go nna le dikgotlhang go ka nna thata go itshwara. Mme fa go nna le komano, bangwe ba ka go fitlhela go le thata go tila mekgwa e e sa siamang, e e jaaka go goa le go dirisa puo e e sotlang. (Baroma 7:21; Baefeso 4:31) Ke dilo dife tse dingwe tse di ka bakang bothata?
Gantsi banna le basadi ba bua ka ditsela tse di sa tshwaneng. Michiko a re: “Fa re sena go nyalana, ke ne ka lemoga gore re na le mekgwa e e sa tshwaneng ya go bua. Ga ke rate go tlotla fela ka se se diragetseng mme gape ke rata go tlotla le gore goreng se diregile le gore se diregile jang. Go bonala monna wa me ene a kgatlhegela go itse fela gore kgang e feletse jang.”
Ga se Michiko fela yo o nang le bothata joo. Mo manyalong a le mantsi, molekane yo mongwe a ka batla gore go buiwe ka botlalo ka kganetsano e e leng teng, fa yo mongwe ene a sa rate kganetsano mme a bona go le molemo gore go se ka ga buiwa gotlhelele ka kgang eo. Ka dinako tse dingwe fa molekane yo mongwe a nnela go tlotla ka kgang eo, seo se dira gore yo mongwe a leke thata gore go se ka ga buiwa ka yone. A mokgwa ono o setse o le teng mo lenyalong la gago? A ka metlha go lebega yo mongwe a batla gore go buiwe ka botlalo ka kgang fa yo mongwe ene a sa batle gore go buiwe ka yone gotlhelele?
Ntlha e nngwe gape e re tlhokang go e akanyetsa ke ya gore tsela e motho a godisitsweng ka yone e ka tlhotlheletsa tsela e a lebang puisano mo lenyalong ka yone. Justin, yo o nang le dingwaga di le tlhano a nyetse a re: “Ke goletse mo lelapeng la batho ba ba sa bueng thata mme ke fitlhela go le boima go bolelela ba bangwe kafa ke ikutlwang ka teng. Seno se betisa mosadi wa me pelo. Ba lelapa la gagwe ke batho ba ba kgonang go tlhalosa maikutlo a bone fela thata mme le ene ga a na bothata go mpolelela kafa a ikutlwang ka gone.”
Ke ka Ntlha Yang fa re Tshwanetse go Leka go Rarabolola Mathata?
Babatlisisi ba lemogile gore selo sa botlhokwa se se bontshang gore a lenyalo e tla nna le le itumetseng, ga se gore banyalani ba bolelelana ga kae gore ba a ratana. Go nna le kamano e e molemo ya tlhakanelodikobo le go nna le madi a mantsi le tsone ga se dilo tsa botlhokwa. Go na le moo, selo sa botlhokwa se se bontshang gore lenyalo le tla atlega ke fa monna le mosadi ba kgona go rarabolola dikgotlhang dipe fela tse di nnang teng.
Mo godimo ga moo, Jesu o ne a re fa batho ba nyalana, ga ba kopanngwe ke motho go na le moo ba kopanngwa ke Modimo. (Mathaio 19:4-6) Ka jalo, lenyalo le le molemo le tlotla Modimo. Kafa letlhakoreng le lengwe, fa monna a sa bontshe mosadi wa gagwe lorato le go mo akanyetsa, Jehofa Modimo a ka nna a se ka a araba dithapelo tsa gagwe. (1 Petere 3:7) Fa mosadi a sa tlotle monna wa gagwe, totatota o tlontlolola Jehofa yo o tlhomileng monna go nna tlhogo ya lelapa.—1 Bakorintha 11:3.
Ditsela Tsa go Atlega—Tila go Bua ka Tsela E e Sa Siamang
Go sa kgathalesege gore o tlwaetse go bua jang kana gore o godisitswe jang, go na le ditsela dingwe tse di sa siamang tsa go bua tse di tshwanetseng go tilwa fa e le gore o batla go dirisa melaometheo ya Baebele le go rarabolola dikgotlhang ka tsela e e molemo. Ipotse dipotso tse di latelang:
‘A ke lwantsha keletso ya go batla go ipusolosetsa?’
Seane se se botlhale sa re: “Go tamola nko go ntsha madi, go tlhotlheletsa bogale gone go tlisa komano.” (Diane 30:33) Seo se bolela eng? Akanya ka sekai seno. Se se simologang e le go nna le maikutlo a a sa tshwaneng malebana le kafa madi a ka dirisiwang ka teng mo lelapeng (“re tshwanetse go laola tsela e re dirisang karata ya sekoloto ka yone”) ka bonako fela se ka fetoga go tshwaana diphoso (“ga o na maikarabelo”). Ke boammaaruri gore fa molekane wa gago a “go tamola nko” ka go go tshwaya diphoso, o ka nna wa ikutlwa o batla go ipusolosetsa ka go mo “tamola” le wena. Le fa go ntse jalo, go ipusolosetsa go tsosa bogale e bile go oketsa dikomano.
Mokwadi wa Baebele e bong Jakobe o ne a tlhagisa jaana: “Bonang! Abo go tlhokega molelo o monnye jang ne go tlhosetsa sekgwa se segolo thata ka molelo! Ebu, loleme ke molelo.” (Jakobe 3:5, 6) Fa banyalani ba sa laole maleme a bone, dikganetsano tse dinnye di ka gola go nna dikgotlhang tse di sa laolesegeng. Mme lorato ga lo gole mo manyalong a gangwe le gape go nnang le dikganetsano tse di ntseng jalo mo go one.
Go na le gore o ipusolosetse, a o ka etsa Jesu yo e rileng a gobololwa “a se ka a gobolola le ene”? (1 Petere 2:23) Tsela e e bonako ya go tima bogale mo kganetsanong ke go amogela tsela e molekane wa gago a lebang dilo ka yone le go kopa maitshwarelo ka se se phoso se o se buileng.
LEKA SENO: Mo nakong e e tlang fa go nna le kganetsano, ipotse jaana: ‘Ke tla latlhegelwa ke eng fa nka tlotla maikutlo a molekane wa me? Ke dirile eng go baka kganetsano eno? Ke eng se se nthibelang go kopa maitshwarelo ka phoso e ke e dirileng?
‘A ke itlhokomolosa maikutlo a molekane wa me kgotsa ke a nyatsa?’
Lefoko la Modimo le laela jaana: “Nnang le mogopolo o o tshwanang lotlhe, lo bontshe go utlwela ba bangwe botlhoko.” (1 Petere 3:8) Akanya ka mabaka a mabedi a a ka nnang a dira gore o palelwe ke go dirisa kgakololo eno. Lebaka lengwe ke gore o ka tswa o sa itse gore molekane wa gago o akanya eng kgotsa gore o ikutlwa jang. Ka sekai, fa molekane wa gago a tshwenyegile thata ka kgang nngwe go feta wena, o ka nna wa re, “O feteletsa dilo.” Gongwe maikaelelo a gago ke go thusa molekane wa gago go bona dilo ka tsela e di leng ka yone. Le fa go ntse jalo, batho ba le bantsi ba kgopisiwa ke dikakgelo tse di ntseng jalo. Banna le basadi ba tlhoka go itse gore batho ba ba ba ratang ba a ba tlhaloganya le go ba utlwela botlhoko.
Go ikgogomosa ka tsela e e feteletseng le gone go ka dira gore motho a nyatse maikutlo a molekane wa gagwe. Motho yo o ikgodisang o leka go ipaya kwa godimo ka go nna a nyatsa batho ba bangwe. A ka dira seno ka go bitsa ba bangwe ka maina a a sotlang kgotsa ka go ba tshwantsha le ba bangwe ka tsela e e sa siamang. Akanya ka sekai sa Bafarasai le bakwadi ba motlha wa ga Jesu. Fa mongwe—tota le fa e ne e le Mofarasai—a ne a akanya ka tsela e e farologaneng le ya banna bano ba ba boikgogomoso, ba ne ba mmitsa ka maina a a sa siamang le go dirisa puo ya lenyatso. (Johane 7:45-52) Jesu o ne a farologane le bone. O ne a utlwela batho botlhoko fa ba ne ba mo kopa gore a ba thuse.—Mathaio 20:29-34; Mareko 5:25-34.
Akanya kafa o itshwarang ka gone fa molekane wa gago a go bolelela kafa a ikutlwang ka teng. A tsela e o buang ka yone, segalo sa lentswe la gago le tebego ya sefatlhego sa gago di bontsha gore o mo utlwela botlhoko? Kgotsa a o itlhaganelela go itlhokomolosa maikutlo a molekane wa gago?
LEKA SENO: Mo dibekeng tse di latelang, ela tlhoko tsela e o buang le molekane wa gago ka yone. Fa o mo itlhokomolosa kgotsa o bua sengwe se se bontshang lonyatso, kopa maitshwarelo ka yone nako eo.
‘A ka dinako dingwe ke akanya gore molekane wa me o na le maitlhomo a bopelotshetlha?’
“A Jobe o boifa Modimo lefela? A wena ka bowena ga wa tlhoma legora go mo dikologa le go dikologa ntlo ya gagwe le go dikologa sengwe le sengwe se a nang le sone gotlhe fela?” (Jobe 1:9, 10) Mafoko ano a bontsha gore Satane o ne a belaela lebaka la go bo Jobe a ne a direla Modimo.
Fa banyalani ba se kelotlhoko ba ka nna ba dira se se tshwanang. Ka sekai, fa molekane wa gago a go direla sengwe se se molemo, a o ipotsa gore ke eng se a batlang o mo direla sone kgotsa gore o go fitlhela eng? Fa molekane wa gago a dira phoso, a o tsaya seo e le sesupo sa gore o bogagapa le gore ga a amege ka wena? A ka yone nako eo o gopola diphoso tse di tshwanang le eno tse a di dirileng mo nakong e e fetileng mme o bo o ipolelela gore ga o na go mo itshwarela phoso e a fetsang go e dira?
LEKA SENO: Dira lenaane la dilo tse di molemo tse molekane wa gago a go diretseng tsone le maitlhomo a a molemo a a ka tswang a mo tlhotlheleditse go di dira.
Moaposetoloi Paulo o ne a kwala jaana: “Lorato . . . ga lo nnele go gopola kutlwisobotlhoko.” (1 Bakorintha 13:4, 5) Lorato lwa mmatota lo a itse gore ga re a itekanela e bile re dira diphoso. E bile ga lo nnele go gopola kutlwisobotlhoko. Gape Paulo o ne a bolela gore lorato “lo dumela dilo tsotlhe.” (1 Bakorintha 13:7) Ga se gore mofuta ono wa lorato o dira gore batho ba dumele sengwe le sengwe se ba se bolelelwang, go na le moo o iketleeleditse go ikanya. Ga lo belaele. Mofuta wa lorato o Baebele o re kgothaletsang go nna le one o iketleeleditse go itshwarela le go akanya dilo tse di molemo ka batho ba bangwe. (Pesalema 86:5; Baefeso 4:32) Fa banyalani ba bontshana lorato lwa mofuta ono, ba tla nna le lenyalo le le itumetseng.
IPOTSE JAANA . . .
- Banyalani ba ba umakilweng kwa tshimologong ya setlhogo seno ba dirile diphoso dife?
- Nka tila jang go dira diphoso tse di tshwanang le tseno mo lenyalong la me?
- Ke dintlha dife tse di umakilweng mo setlhogong seno tse ke tlhokang go tokafatsa mo go tsone?
^ ser. 3 Maina a fetotswe.


c: text/html

text:
Potso 14
O ka Tlhokomela Dilwana Tsa Gago Jang?
“Yo o ratang go ijesa menate e tla nna motho yo o tlhokang; yo o ratang beine le leokwane ga a na go nna le dikhumo.”
“Moadingwa ke motlhanka wa motho yo o mo adimang.”
“Ke mang wa lona yo o batlang go aga tora a sa nneng fa fatshe pele a bo a bala ditshenyegelo, go bona gore a o na le mo go lekaneng go e wetsa? Go seng jalo, o ka nna a thaya motheo wa yone mme a ba a sa kgone go e fetsa, mme botlhe ba ba lebeletseng ba ka nna ba simolola go mo sotla, ba re, ‘Monna yono o ne a simolola go aga mme a se ka a kgona go fetsa.’”
“E rile ba kgotshe a raya barutwa ba gagwe a re: ‘Kokoanyang manathwana a a setseng, gore sepe se se ka sa senngwa.’”

robotstxt: allowed

filter: keep


text:
Dipapiso
Tlhaloso[baakanya | edit source]
Dipapiso ke dikapuo Tiriso ya puo ya botshwantshi le dipapiso e botlhokwa thata mo puong. Dipapiso kana dikapuo tsa botshwantshi tse di dirisiwang mo puong di tshotse bokao jotlhe jwa tiriso ya puo. Dipapiso ke setswana se se simolotse bogologolo go tswa mo bagolong ba rona baba retlogetseng mo lefatsheng le le kakwano, ba rata go tshwantshanya batho le dilo[1].
Dipapiso[baakanya | edit source]
- O mosweu jaaka maswi/sefokaboleya
- O rata batho jaaka tlala
- O moleele jaaka tsela ya kgalagadi
- O bogale jaaka tau
- O leferefere jaaka phokojwe
- O bonya jaaka lelobu
- O nonne jaaka kolobe
- O bonolo jaaka kwana
- O rata leswe jaaka kolobe
- O lebelo jaaka mmutla
- O motlapa jaaka esele
- O lebala jaaka kgogo
- O itse go opela jaaka thaga
- O itse go tlola jaaka tshepe
- O bopelonomi jaaka mamasiloanoka
- Ga a ikanyege jaaka noga
- O relela jaaka thelelabodiba
- O matlhajana jaaka mmutla
- Se botlhoko jaaka santlhoko
- O bokete jaaka kgetse ya letswai
- O dupelela jaaka ngaka ya sedupe
- O teme pedi jaaka noga
- O ikgatile jaaka seretse
- O mariba jaaka tshwene


text:
Motse wa Nata, Botswana
Nata ke motse o o mo kgaolong ya legare mo Botswana. O mo botlhaba jwa kgaolo, gape o direlwa ke kompone ya difofane ya Nata . Mo palong bathong ya ngwaga wa 2001 dipalo di ne dile makgolo a mabedi le masome a borobobedi. Motse wa Nata o ikaegile fa thoko ga noka ya Nata e e eledisetsang metsi a yone kwa Makgadikgadi Pans, lekadiba le nang le letswai le lentsi.
Borukuthi jwa Nata bo a oketsega[baakanya | edit source]
Batho ba motse wa Nata ba ikuetse mo go Motshwarelela Tona wa tsa Itshireletso Melao le Thokgamo Rre Edwin Batshu ka borukutlhi jo bo golang letsatsi le letsatsi.Ba buile jalo mo phuthegong ya kgotla bosheng, ba re ga ba robadiwe ke borukutlhi ja bana ba Nata.Erile ba tswelela banni ba re borukutlhi joo ke bogodu ja leruo, go thuba matlo gammogo le dititeo. Ba re ga go fete letsatsi go sa thujwa mo motseng.Modulasetilo wa komiti ya ditlhabololo tsa motse Rre Peter Senamolelo a re ba tlhaelelwa ke didirisiwa bogolo jang dikoloi tsa sepodisi,a tlatsa ka gore mapodisi jaanong ba dirisa dikoloi tsa maphata a mangwe mme go dia ditiro tse dingwe tsa puso.Rre Senamolelo a re kwa Nata Sanctuary, batho ba kgaola terata go tlhatlhela dikgomo mo teng go di tshuba dinaka, a tlatsa ka gore batho ba utswa leruo ka dipitse.Rre Buti Mphotho o ngongoregile ka tlhaelo ya mapodisi mo motseng, a re ga go na itshireletso.Mme Kutlobotlhoko Seitatolo o boletse gore ga a robadiwe ke dirukutlhi tse di nnang fela kwa ga gagwe.A re o tshelela mo letshogong ka dirukutlhi tse di a tshwarwa,ka moso di bulelwe.Bangwe ba ditlhopha (cluster) tsa twantsho borukutlhi ba ne ba kopa tona go ba fa dipitse go lwantsha borukutlhi ka tsone,ba re ga ba kgone go lwantsha dilalome tse di tsamayang ka dipitse di utswa leruo mme bone ba tsamaya ka dikoloi, jaanong ba re go botoka gore ba fiwe dipitse.Ba kopile gape go fiwa kapari ya ma- clusters ba re batho ga ba ba tsee tsia ka ba sena paka.E rile a araba mangwe a matshwenyego a bone Rre Batshu a re Motswana mongwe le mongwe o tshwanetse go nna le seabe mo pusong, a tlatsa ka gore megopolo e e tswang mo Batswaneng ke yone bogakolodi jwa boeteldipele.Rre Batshu a re tsamaiso ya lephata la gagwe ke go lekola melelwane gore Batswana botlhe ba sireletsege.O kgothaditse batho ba Nata go lwantsha borukutlhi ba bo pataganetse. O kopile kgosi, mapodisi le morafe go dirisa lenaneo la ntebele ke go lebele go lwantsha borukutlhi.
O ka tsibogela[baakanya | edit source]
Dipadi tse dingwe[baakanya | edit source]
Template:Botswana largest cities
Coordinates: 20°12′38″S 26°10′50″E / 20.21056°S 26.18056°E


text:
Setswana
-
Viva English R Teacher's Guide (Phonics)Setswana Phonics for Grade R. Published by Vivlia.R 146.00
-
Ditharabololo Tsa Botlhe Setswana Mophato 9 Kaedi Ya MorutabanaDitharabololo Tsa Botlhe Setswana Mophato 9 Kaedi Ya Morutabana . Publ...R 357.00
-
Ditharabololo Tsa Botlhe Setswana Mophato 9 Buka Ya MoithutiDitharabololo Tsa Botlhe Setswana Mophato 9 Buka Ya Moithuti . Publish...R 144.00
-
Ditharabololo Tsa Botlhe Setswana Mophato 8 Buka Ya MoithutiDitharabololo Tsa Botlhe Setswana Mophato 8 Buka Ya Moithuti . Publish...R 141.00
-
Ditharabololo Tsa Botlhe Setswana Mophato 7 Kaedi Ya MorutabanaDitharabololo Tsa Botlhe Setswana Mophato 7 Kaedi Ya Morutabana . Publ...R 356.00
-
Ditharabololo Tsa Botlhe Setswana Mophato 7 Buka Ya MoithutiDitharabololo Tsa Botlhe Setswana Mophato 7 Buka Ya Moithuti . Publish...R 139.00
-
Clever Setswana Kereiti 6 Kaedi Ya MorutabanaClever Setswana Kereiti 6 Kaedi Ya Morutabana. Published by MacMillanR 368.00
-
Clever Setswana Kereiti 6 Buka Ya MoithutiClever Setswana Kereiti 6 Buka Ya Moithuti. Published by MacMillanR 175.00
-
Ditharabololo Tsa Botlhe Setswana Kereiti 6 Buka Ya MoithutiDitharabololo Tsa Botlhe Setswana Kereiti 6 Buka Ya Moithuti. Publishe...R 161.00
-
Clever Setswana Kereiti 5 Buka Ya MoithutiClever Setswana Kereiti 5 Buka Ya Moithuti. Published by MacMillanR 173.00
-
Ditharabololo Tsa Botlhe Setswana Kereiti 5 Buka Ya MoithutiDitharabololo Tsa Botlhe Setswana Kereiti 5 Buka Ya Moithuti. Publishe...R 190.00
-
Clever Setswana Kereiti 4 Kaedi Ya MorutabanaClever Setswana Kereiti 4 Kaedi Ya Morutabana. Published by MacMillanR 368.00


text:
Go na le dithanolo di le 2 tsa konokono tsa phirimisa mo Setswana: phirimisa1phirimisa2
phirimisa1
lediri
1do something until the sun sets‘Ke tlaa phirimisa letsatsi ke ntse le lona’ — I will sit with you until the sun sets
- go tsamaisa nakô go fitlha letsatsi le phirima
2shatter somebody's dreams‘Kotsi e ne ya phirimisa ditôrô tsa gagwê tsa go tshameka kwa moseja’ — The accident shattered her dreams of playing overseas
- go tlogedisa motho maikaêlêlô a gagwê ka go mo kgôba marapô
Go na le dithanolo di le 2 tsa konokono tsa phirimisa mo Setswana: phirimisa1phirimisa2
phirimisa2
nonsense
leina (class 9, bontsi diphirimisa)
1nonsense‘O bua diphirimisa fêla’ — He is talking a lot of nonsense


text:
Basarwa
Basarwa ke batho ba Botswana. Basarwa ke bone batho ba ntlha go nna mo Botswana. Batswana ba ne be goroga mo Botswana dingwaga tse di ntsi tse di fetileng. Ba ne ba tseela Basarwa lefatshe, ba bo ba dira gore Basarwa ba tshabele ko sekakeng. Ke ka moo gompieno Basarwa ba nnang ko sekakeng le ko merakeng.
Ditso tsa pele[baakanya | edit source]
Tshekatsheko ya ditso e supa fa bangwe ba letso la basarwa ba sale ba nnile mo sekakeng sa kgaolo ya kgalagadi.Mme bontsi ja letso la Basarwa mo kgaolong ya borwa jwa Aferika ba ne ba patelediwa go nna mo kgaolong eo. Basarwa ba kalahari ba nnile mo lehumeng fa bahumi ba ba nnang go bapa le bone ba ba rontshitse ditshwanelo tsa go nna le lehatshe.Morago ga nako ee sa fedising pelo Botswana ga mmogo le Namibia, ba ne ba fithela bonno jwa bone bo fokoditswe mo go fiteletseng.[1]
Basarwa ba Kalahari[baakanya | edit source]
Basarwa ke batho ba thata e itsiweng ele batsomi. Go nneng ga matlong a a sa akaegeng, Basarwa ba tshedile ka go tsoma diphologolo le go bapala diphologolo tsa naga.Bontsi jwa batho mo borwa jwa Afreka ba ne ba itsesiwe ngwao ya Basarwa ga mmogo le teme ya bone go dirisa setshwantsho sa motshikenyego.[2]
Kgotla kgolo ya ditsheko[baakanya | edit source]
Ka kgwedi ya ferikgong a thola masome a mabedi le bosupa ngogola ,Basarwa ba ne ba fenya tsheko kgathanong le puso mo Botswana ko kgotla kgolo ya ditshekelo morago ga go kganelwa go amana le metsi a a nowang mo di dibeng tse di kwa ba nnang teng.Barrister Gordon Bennett e ne e le moemedi wa basarwa ko tshekong jaaka fa baathodi ba supa fa puso ya Botswana e le molato go fa thuso ee sa nametseng.Gangwe le gape, puso ya Botswana e ne bolelelwa gore e duele dituelo tsa go tsenelela tsheko ga Basarwa.
Dikgoge tsa kwa ntle[baakanya | edit source]
- ↑ The modern day Bushmen / San. Art of Africa. Retrieved on 2012-01-29.
- ↑ http://goafrica.about.com/library/bl.san.htm


text:
Assistant Minister Thato Kwerepe has pleaded ignorance to the total costs that Government incurred for Vice President Mokgweetsi Masisi’s campaign for the chairmanship of the ruling Botswana Democratic Party (BDP). Francistown South MP Wynter Mmolotsi had asked the minister to state: the total amount of Government money used in aircraft fuel, vehicle fuel, food and accommodation during His Honour the Vice President’s campaign for the Chairmanship of the Botswana Democratic Party; the sponsors of his team; and whether the company that provided tents to his team is the same company that was used to provide tented accommodation during the Poverty Eradication Pitsos, which were held countrywide a couple of years ago. In response Kwerepe said: I wish to preface my response by indicating that His Honour Vice President is entitled to official transport for both private and official business at all times. Accordingly, the mode of transport used is determined by His Honour’s schedule and security requirements. The record of expenditure of the mode of travel is not disaggregated by the type of engagement. Therefore, I am not able to give the total cost of His Honour the Vice President’s campaign for the Chairmanship of the Botswana Democratic Party. Mr Speaker, I wish to also state that with regards to food and accommodation, His Honour the Vice President pays for such expenditure during his political activities. He said the issue of sponsorship was a private matter that he could not respond to and said he didn’t have procurement details of the said company as would probably be done in His Honour the Vice President’s private capacity and/or with those who supported him. Below is how the exchange on the matter played out in Parliament:
MR MMOLOTSI: Supplementary. Tona go fetogile eng ka gore mo nakong e e fetileng go ne go kgonagala to disaggregate the costs tsa ga Tautona kana Mothusa Tautona mo maetong a gagwe mo dipotsong tse ke kileng ka di botsa? Ke botsa gore gompieno wa re go pala eng? Sa bobedi ke gore a wa re Mothusa Tautona jaaka a ne a tsamaya le bo Rre Ngaka Ngaka le bo Rre Tsogwane, ba ne ba reka dijo ka madi a bone? Lastly, o mpolelele gore a wa re ga o kgone gore…
MR GUMA: Le nna o ntsenye mo teng. Re ne re ituelela rra.
MR MMOLOTSI: Nnyaa, Guma ga ke go tsenye mo teng, wena ga ke go tseye tsia. Sa bofelo ke gore, Tona o mpolelele gore wa re Question No. 3 ga o kgone go itse gore ditante tse, di ne di tswa kae, mme gape ga o kgone go itse gore a batho ba ke bone ba ba neng ba dirisanya le Mothusa Tautona ka nako e e neng e le Mothusa Tautona a lebeletse dilo tsa poverty eradication, a hira batho ba ba neng ba ya to provide tented accommodation kwa Poverty Eradication Pitso? Wa re ga o kgone go nyalanya dilo tse?
MR KWEREPE: Ke a leboga Honourable Member of Parliament, mme e bile ke itumelela gore wa re ga se la ntlha o botsa potso e, which to me go supa gore dikarabo o na le tsone, tsa ka nako e o neng o botsa potso e ka yone. Selo sa bobedi Honourable Member of Parliament, ke rile Mothusa Tautona fa a tsamaya on his trips o ithekela dijo; this is what I am saying. Ga ke ka ke ka re go na le mongwe yo o mo rekelang dijo. Ka ditante rraetsho, ga ke ka ke ka go raya ka re tse kana di ne di tswa kwa poverty, tse, di ne di sa tswe kwa poverty ka gore motho mongwe le mongwe o ikopela dithuso kwa a di ikopelang teng. Ke a leboga.
MR MMOLOTSI: Further supplementary. Minister, mme ga o lemoge gore go kopakopa mo ga ga Mothusa Tautona mo e leng gore jaanong e setse e le gore o kopakopa gongwe le gongwe dithuso, a ga o bone e le gore golo mo ke gone mo go tlileng go rekisa lefatshe la rona? Do you not think gore right now the Vice President is captured?
MR KWEREPE: Ke a leboga. Ga ke itse fa Mothusa Tautona a le captured.
MR SPEAKER: Honourable Kwerepe, ema fela jalo. Honourable Ralotsia, tota ga ke tlhaloganye gore Mapalamente a le batla gore phones tsa lona di sale kwa ntle fa le tsena mo Palamenteng. Kana re tlaa dira jalo. Re tlaa le beela teranka fale di tsena mo teng. Honourable Kwerepe, tswelela.
MR KWEREPE: Ga ke itse fa Mothusa Tautona e le gore he is captured. Mothusa Tautona ke motho jaaka mongwe le mongwe, fa a na le tiro, ba ba mo tlhomogelang pelo ba mo utlwela botlhoko gore ba ka mo thusa, ba a mo thusa. Fela jaaka le wena ke lemogile gore le a dirisanya, o ne o ka mo thusa, wa mo raya wa nnyaa, o na le tiro mma ke go thuse. Ke a leboga.


text:
BAEBELE YA RENG
Bophepa
A Modimo o lebeletse gore re nne phepa mo mmeleng?
“A re intlafatseng leswe lengwe le lengwe la nama le moya.”—2 Bakorintha 7:1.
SE BAEBELE E SE BUANG
Mmopi wa rona o a re rata e bile o batla gore re itumelele botsogo jo bo molemo le botshelo jo boleele le jo bo itumedisang. Modimo a re: “A pelo ya gago e boloke ditaelo tsa me, gonne o tla okelediwa boleele jwa malatsi le dingwaga tsa botshelo le kagiso.” (Diane 3:1, 2) Tsela e Modimo a ratang batho ka yone e ne ya bonala mo melaong e a e neileng Baiseraele, e e neng e akaretsa ditaelo tse di tlhamaletseng tsa bophepa le go tlosa leswe. (Duteronome 23:12-14) Fa Baiseraele ba ne ba ikobela melao eo, ba ne ba itumelela botsogo jo bo molemo e bile ba sirelediwa mo malwetseng a a neng a aname mo ditšhabeng tse dingwe—jaaka Baegepeto—tse di neng di se na melao e e ntseng jalo e e molemo.—Duteronome 7:12, 15.
Le gompieno, batho ba ba ‘intlafatsang leswe lengwe le lengwe la nama,’ le le akaretsang dilo tse di leswefatsang tse di jaaka go goga motsoko, go nwa bojalwa ka tsela e e feteletseng le go sa dirise diokobatsi sentle go ba sireletsa mo malwetseng—a tlhaloganyo le a mo mmeleng—e bile go dira gore ba se ka ba swa pele ga nako. Mme e re ka re tshela le batho, go ikobela melao ya Modimo ya bophepa go bontsha gore re amega ka bone.—Mareko 12:30, 31.
A Modimo o amega ka bophepa jwa boitsholo le jwa semoya?
“Bolayang ditokololo tsa lona tsa mmele . . . ka ga kgokafalo, boitshekologo, keletso ya tlhakanelodikobo, keletso e e utlwisang botlhoko, le keletso ya bopelotshetlha, se e leng kobamelo ya medingwana. Ka ntlha ya dilo tseo tšhakgalo ya Modimo e a tla.”—Bakolosa 3:5, 6.
SE BAEBELE E SE BUANG
Jaaka go bontshitswe pelenyana, Baebele e re kgothaletsa go ‘intlafatsa leswe lengwe le lengwe la nama le moya.’ Mo metlheng ya ga Jesu Keresete, batho ba le bantsi go akaretsa le baeteledipele ba bodumedi ba Bajuda ba ne ba feteletsa dilo malebana le go nna phepa mo mmeleng mme ba itlhokomolosa melao ya boitsholo le ya semoya. (Mareko 7:1-5) Jesu o ne a baakanya tsela e e phoso e ba neng ba akanya ka yone ka go re: “Ga go na sepe se se tswang ka kwa ntle se se fetelang mo teng ga motho se se ka mo leswafatsang, e re ka se fetela . . . mo teng ga mala a gagwe, se bo se fetela ka kwa ntle mo teng ga mosele wa maswe.” A bo a oketsa ka go re: “Se se tswang mo mothong ke sone se se leswafatsang motho; gonne mo teng, mo pelong ya batho, go tswa dikakanyo tse di utlwisang botlhoko: dikgokafalo, bogodu, dipolao, maakafalo, dikeletso tsa bopelotshetlha, ditiro tse di boikepo, tsietso, boitshwaro jo bo repileng, leitlho le le lefufa, . . . go tlhoka tekatekano. Dilo tseno tsotlhe tse di boikepo . . . di leswafatsa motho.”—Mareko 7:18-23.
Jesu o ne a re batho ba ba neng ba feteletsa dilo ka go nna phepa mo mmeleng mme ba itlhokomolosa melao ya Modimo ya boitsholo le ya semoya, ba tshwana le dinwelo tse di phepa kwa ntle mme di le leswe ka fa teng.—Mathaio 23:25, 26.
A melao ya Baebele e tekatekano?
“Seno ke se lorato lwa Modimo lo se kayang, gore re boloke ditaelo tsa gagwe; mme ditaelo tsa gagwe ga di imele.”—1 Johane 5:3.
SE BAEBELE E SE BUANG
Re bala jaana mo go Mika 6:8: “Jehofa o kopa eng mo go wena fa e se gore o dire tshiamiso le go rata bopelonomi le go nna boingotlo fa o tsamaya le Modimo wa gago?” Tota kopo eno e a utlwala. Mo godimo ga moo, Mmopi wa rona o batla gore re mo ikobele ka gonne re mo rata. Fa re dira jalo, re a itumela. (Pesalema 40:8) Fa re leofa, re gomodiwa ke gore Modimo o kutlwelobotlhoko. “Fela jaaka rre a bontsha bomorwawe kutlwelobotlhoko, Jehofa o bontshitse ba ba mmoifang kutlwelobotlhoko. Gonne o itse popego ya rona sentle, a gakologelwa gore re lorole” kgotsa gore re na le makoa le boleo.—Pesalema 103:13, 14.
Ka bokhutshwane fela re ka re melao ya Modimo ya bophepa mo mmeleng, mo boitsholong le mo semoyeng e bontsha gore o molemo le gore o a re rata. Fa re ikobela melao eo ka go rata, re tla bo re bontsha gore re botlhale le gore re a mo rata.


text:
O Akanya Eng?
A Baebele e ka go thusa go nna tsala ya Modimo?
BATHO BANGWE BA DUMELA GORE . . .
ga ba kgone go nna ditsala tsa Modimo ka gonne ke baleofi. Ba bangwe ba re Modimo ga a re kgathalele. Wena o akanyang?
SE BAEBELE E SE BUANG
Modimo o “atamalane thata le bathokgami.” (Diane 3:32) Fa re ikobela Modimo, re kgona go nna ditsala tsa gagwe.
KE ENG GAPE SE RE KA ITHUTANG SONE MO BAEBELENG?
Modimo o batla go nna ditsala tsa rona.—Jakobe 4:8.
Fa re le ditsala tsa Modimo, o kgona go re thusa le go re itshwarela.—Pesalema 86:5.
Ditsala tsa Modimo di rata dilo tse a di ratang e bile di tlhoile dilo tse a di tlhoileng.—Baroma 12:9.


text:
BASHA BA BOTSA JAANA
A Motho O a Bo a Robalana fa a Tsenya Loleme Kgotsa Molomo mo Dirweng Tsa yo Mongwe Tsa Thobalano?
Go ya ka pego ya U.S. ya Lefapha la go Laola Malwetse Le go A Thibela, mo e ka nnang halofo ya batho ba ba ileng ba botsolodiwa ba dingwaga tse di fa gare ga 15 le 19 ba re ba kile ba nna le seabe mo thobalanong e e dirwang ka molomo. Mokwadi wa buka ya Oral Sex Is the New Goodnight Kiss e bong Sharlene Azam a re: “Fa o bua le basha [ka thobalano e e dirwang ka molomo] ba tla go bolelela gore ke selo se se sa reng sepe. Tota e bile ga ba e tseye e le thobalano.”
O akanya eng?
Araba dipotso tse di latelang ka ee kgotsa nnyaa.
A thobalano e e dirwang ka molomo e ka dira gore mosetsana a ime?
Ee
Nnyaa
-
A thobalano e e dirwang ka molomo e baka malwetse?
Ee
Nnyaa
-
A motho o a bo a robalana fa a tsenya loleme kgotsa molomo mo dirweng tsa yo mongwe tsa thobalano?
Ee
Nnyaa
-
Boammaaruri ke eng?
Bapisa dikarabo tsa gago le tse di latelang.
A thobalano e e dirwang ka molomo e ka dira gore mosetsana a ime?
Karabo: Nnyaa. Ke lone lebaka le le dirang gore batho ba le bantsi ba akanye gore thobalano e e dirwang ka molomo ga e kotsi mme gone go akanya jalo go phoso.
A thobalano e e dirwang ka molomo e baka malwetse?
AKarabo: Ee. Motho yo o dirang thobalano ka molomo a ka tsenwa ke malwetsi a a jaaka hepatitis (A kgotsa B), go nna le diso mo dirweng tsa thobalano, gonorrhea, herpes, HIV le syphilis.
A motho o a bo a robalana fa a tsenya loleme kgotsa molomo mo dirweng tsa yo mongwe tsa thobalano?
Karabo: Ee. Go dirisa molomo mo dirweng tsa yo mongwe tsa thobalano, thobalano ya marago le go tshwaratshwara dirwe tsa yo mongwe tsa thobalano ke thobalano ka bogone.
Goreng go le botlhokwa?
Akanya ka ditemana di le mmalwa tsa Baebele tse di amanang le thobalano e e dirwang ka molomo.
Baebele ya re: “Gonne seno ke se Modimo o se ratang . . . gore lo ithibe mo kgokafalong.”—1 Bathesalonika 4:3.
Lefoko la ntlhantlha le le ranotsweng e le “kgokafalo” le kaya thobalano ya mofuta ope fela e e dirwang ke batho ba ba sa nyalanang, go akaretsa le go dirisa molomo mo dirweng tsa thobalano, thobalano ya marago le go tshwaratshwara dirwe tsa yo mongwe tsa thobalano. Motho yo o dirang kgokafalo a ka nna le diphelelo tse di botlhoko mme e e botlhoko go di gaisa tsotlhe ke go sa amogelwe ke Modimo.—1 Petere 3:12.
Baebele ya re: “Yo o dirang kgokafalo o leofela mmele wa gagwe.”—1 Bakorintha 6:18.
Thobalano ya molomo e ka tsenya botshelo jwa gago mo kotsing le go go kgaoganya le Modimo. Gape e ka nna ya go ama le mo maikutlong. Buka ya Talking Sex With Your Kids ya re: “Go robalana go ka dira gore o ikutlwe o se motho wa sepe, o ikwatlhaya kgotsa o sa ratiwe. Maikutlo ao a a sa siamang a ka tlela motho yo o robalanang mo maemong a a sa siamang e bile a ka diragalela le motho yo o nnang le seabe mo mofuteng ope fela wa thobalano o o dirwang mo maemong a a sa siamang. Thobalano ke thobalano.”
Baebele ya re: “Nna Jehofa, ke Modimo wa gago, Yo ke go rutang gore o solegelwe molemo.”—Isaia 48:17.
A o dumela gore melao ya Modimo e e malebana le thobalano e ka go solegela molemo? Kgotsa a o akanya gore e a go kgoreletsa? Go go thusa go araba dipotso tseo, akanya ka tsela e e nang le pharakano, matshwao a a laolang lobelo, pharakano le a a go laelang gore o eme. A o tsaya matshwao ano a go kgoreletsa kgotsa a go sireletsa? Go ka diragalang fa wena le bakgweetsi ba bangwe lo ka itlhokomolosa matshwao ao?
Go ntse fela jalo le ka melao ya Modimo. Fa o e itlhokomosa, o tla roba se o se jalang. (Bagalatia 6:7) Buka ya Sex Smart ya re: “Fa o nna o itlhokomolosa se o se dumelang o bo o dira dilo tse o itseng gore ga di a siama, o feleletsa o sa tlhole o itlotla.” Mme fa o tshela ka melao ya Modimo, o tla bontsha seo ka boitsholo jo bo siameng. Mo godimo ga moo, o tla nna le segakolodi se se siameng.—1 Petere 3:16.


text:
HIV ke mogare oo koafatsang masole a mmele.HIV e koafatsa masole a mmele le go o thatafaletsa go tshela o itekanetse, HIV ha e oketsega e ka felela ele bolwetse jwa AIDS.
ka lesego kalafi ee thusang thata gore masole a mmele gore a nne a itekanetse e teng, se se diragala ka go tsaya kalafi ka nako le go e tsaya sentle, mogare wa HIV o wa laolesega.Mo gontsi go dirilwe ebile go santse go dirwa. Gompieno batho baba tshelang ka mogare ba tshela hela jaaka batho baba senang mogare ha ba tsaya kalafi sentle.


text: 1 Go ne go na le monna mongwe mo lefatsheng la Use+ yo leina la gagwe e neng e le Jobe;+ mme monna yoo o ne a itshupa a se na molato+ e bile a thokgame,+ a boifa Modimo+ e bile a fapoga bosula.+2 O ne a tsholelwa+ bana ba le supa ba basimane le bana ba le bararo ba basetsana.3 Mme diruiwa+ tsa gagwe e ne e le dinku di le dikete di le supa le dikamela di le dikete di le tharo le dipane tsa dikgomo di le makgolo a matlhano le diesele tse di namagadi di le makgolo a matlhano, mmogo le setlhopha se segolo thata sa batlhanka; mme monna yoo o ne a nna mogolo go feta batho botlhe ba Botlhaba.+4 Mme bomorwawe ba tsamaya mme ba dira mokete+ kwa ntlong ya mongwe le mongwe wa bone ka letsatsi la gagwe; mme ba roma gore go lalediwe bokgaitsadiabone ba bararo gore ba tle go ja le go nwa le bone.5 Go ne go diragala gore fa malatsi a mokete a fetile, Jobe a rome gore a ba itshepise;+ o ne a tsoga go sa le phakela a bo a isa ditlhabelo tse di fisiwang+ go ya ka palo ya bone botlhe; gonne Jobe o ne a re, “gongwe bomorwaake ba leofile le go tlhapatsa+ Modimo mo pelong ya bone.”+ Eo ke tsela e Jobe a neng a dira ka yone ka metlha.+6 Jaanong ya nna letsatsi le bomorwa Modimo wa boammaaruri+ ba neng ba tsena ba tla go ema fa pele ga ga Jehofa+ ka lone, mme Satane+ le ene a tsena mo gare ga bone.+7 Foo Jehofa a raya Satane a re: “O tswa kae?” Foo Satane a araba Jehofa a re: “Ke tswa go kgarakgatshega mo lefatsheng+ le go tsamayatsamaya mo go lone.”+8 Mme Jehofa a raya Satane a re: “A o tlhomile pelo ya gago mo motlhankeng wa me Jobe, ka go se na ope yo o tshwanang le ene mo lefatsheng,+ monna yo o se nang molato+ e bile a thokgame,+ a tshaba Modimo+ e bile a fapoga bosula?”+9 Foo Satane a araba Jehofa mme a re: “A Jobe o boifa Modimo+ lefela?10 A wena ka bowena ga wa tlhoma legora go mo dikologa+ le go dikologa ntlo ya gagwe le go dikologa sengwe le sengwe se a nang le sone gotlhe fela? O segofaditse+ tiro ya diatla tsa gagwe, le diruiwa tsa gagwe di anametse kgakala mo lefatsheng.11 Mme, go na le moo, ntsha seatla sa gago, tsweetswee, o ame sengwe le sengwe se a nang le sone mme o bone gore a ga a na go go tlhapatsa fa pele ga gago.”+12 Ka jalo Jehofa a raya Satane a re: “Bona! Sengwe le sengwe se a nang le sone se mo seatleng sa gago. Fela o se ka wa mo ntshetsa seatla sa gago!” Ka jalo Satane a tswa fa pele ga sefatlhego sa ga Jehofa.+13 Jaanong ya nna letsatsi le bomorwawe le bomorwadie ba neng ba ja e bile ba nwa beine mo ntlong ya ga morwarraabone wa leitibolo.+14 Mme ga tla morongwa+ mongwe kwa go Jobe, a re: “Dikgomo di ne di lema+ mme diesele tse di namagadi di ne di fula fa thoko ga tsone15 fa Baseba+ ba ne ba tla go di tlhasela mme ba di tsaya, ba bo ba kgemetha batlhokomedi ka bogale jwa tšhaka; ke ne ka falola, nna fela ke le nosi, go tla go go bolelela.”+16 Fa yono a sa ntse a bua yo mongwe yole a tla mme a re: “Molelo wa Modimo o ne wa wa kwa magodimong+ mme wa tuka mo dinkung le mo batlhokomeding wa ba laila; mme ke ne ka falola, nna fela ke le nosi, go tla go go bolelela.”17 Fa yoo a sa ntse a bua yo mongwe a tla mme a re: “Bakaladia+ ba ne ba dira mephato e le meraro mme ba betsegela kwa dikameleng ba di tsaya, mme ba kgemetha batlhokomedi ka bogale jwa tšhaka; mme ke ne ka falola, nna ke le nosi, go tla go go bolelela.”18 Fa yo mongwe yono a sa ntse a bua, ga tla yo mongwe gape mme a re: “Bomorwao le bomorwadio ba ne ba ja e bile ba nwa beine+ mo ntlong ya ga morwarraabone wa leitibolo.19 Mme, bona! ga tla phefo e kgolo+ go tswa nageng, ya itaya dikhutlo tse nnè tsa ntlo, ya wela basha mme ba swa. Ke ne ka falola, nna fela ke le nosi, go tla go go bolelela.”20 Mme Jobe a nanoga a gagoganya+ seaparo sa gagwe se se se nang mabogo a ba a kgaola moriri+ wa tlhogo ya gagwe mme a wela fa fatshe+ a ikoba+21 mme a re:“Ke dule mo sebopelong+ sa ga mmè ke sa ikatega,Mme ke tla boela gone ke sa ikatega.+Jehofa ka boene o neile,+ mme Jehofa ka boene o tsere.+A leina la ga Jehofa le nne le bakwe.”+22 Mo go seno sotlhe Jobe ga a ka a leofa kgotsa a kaya fa Modimo+ a dirile sepe se se sa tshwanelang.


text:
SEROWE - Kereke ya New Apostolic Church in Zion kwa Serowe e agetse Mme MmaTora Kesitegile yo e leng mogodi mo kerekeng eo ntlo ya madi a a ka tshwarang P20 000.
Kwa moletlong wa kabo ya ntlo e semmuso, e e nang le karolo ya botlhapelo le mabolokelo mo kgotleng ya Mothudi, mokhanselara wa kgaolo ya Newtown Mme Keotogele Kerebotswe o ne a tlhalosa gore mangwe a maikarabelo a magolo a dikereke ke go fa lerato, go tlhokomela, go fa bogakolodi le bokaedi tse ba New Apostolic Church in Zion ba di diragaditseng ka letsatsi le.
Mme Kerebotswe o ne a supa fa tota a itumeletse go bo phuthego ya kereke eo e ne ya ema ka dinao go diragatsa kopo ya ga Tautona wa lefatshe leno Lt. Gen. Seretse Khama Ian Khama ya mowa wa kutlwelobotlhoko le go lebela dilo kwa pele.
O ne a tlhalosa gore tiro e ga e supe gore kereke e na le madi madi, mme ke maiteko a go imolola puso morwalo wa go phakisa ba ba tlhokileng lesego le go ba agela matlo, a re maiteko a a tshwanetse go nna thuto mo go babangwe gore fa go twe ka ngwaga wa 2016 Batswana botlhe ba bo ba nna mo bonnong jo bo lolameng e bile ba na le seriti se se itumedisang go tewa jaana.
O ne a kgothatsa bareetsi ba gagwe gore mo nakong ya gompieno ga go a lekana, ba tswelele ba abe mme a re ba supe lerato ka go diragatsa molawana wa baebele o o reng rata mongwe ka wena jaaka o ithata.
Ko baneng ba ga nkoko MmaTora yo o tshotsweng ka ngwaga wa 1912, o ne a kopa gore ba tlhokomele mpho e ka go mo phepafaletsa le go mo tlhatswetsa.
Moruti Rev Thebe Mathake o ne a supa fa ba kgobokantse madi a kago e ka koleke, go dira maitiso le go kopa dithuso.
Tiro ya go aga e simolotswe ka kgwedi ya Phalane e le lesome le botlhano mme e tsere dikgwedi tse pedi fela go e rolela mong wa yone.
A re le fa ba tlhaetse go gokela motlakase le go ala dithaele fa fatshe ba leboga mopalamente wa kgaolo ya Serowe Botlhaba Rre Dikgakgamatso Seretse go bo a ba thusitse ka go reka dibata tsa tlhotlhwa ya P3600.
Ba leboga ba marekisetso a Majoka Hardware ba ba thusitseng ka disenke, ba Food Botswana ka dikgetsi tsa semente le ba bangwe.
A re mo kagong ga ba a ka ba duela madi a moagi, ka Moruti Keitirele Nyakane a ne a ithaopa go aga ka diatla tsa gagwe.
Ko moketeng oo mokhanselara Mme MmaKerebotswe o ne a kopa go tsamaisa mogotswana a kokoanyetsa go reka dipitsana le didirisiwa tse dingwe mme a kgona go kgobokanya madi a a fetang P400. BOPA


text:
Mogare wa HIV o tlhoka go iponatsa hela mo mothong yoo tsayang kalafi ya gagwe sentle, mme mogare o ritibale mo mmeleng wa motho, o tlhoke le gone go iponatsa ha tlhatlhobiwa.
Maranyane a rurifaditse gore motho yoo tshelang le mogare wa HIV oo sa itshupeng ga ba kgone go hetisetsa mogare ko motho yo mongwe.
Motho a ka tshela fela jalo fa a tsaya kalafi ya gagwe sentle jaaka a laetswe.
Ha mogare wa HIV o sa bonwe mo mmeleng ga se gore o fodile, mo ke thibelo fela.
Batho bangwe baba tshelang ka mogare wa HIV ga ba lemosege, ba ka nna le tlhakanelo dokobo ee sireletsegileng ka go dirisa sekauso kana PrEP


text:
1. Thutopatlisiso ya moento ke eng?
Moento o ruta mmele go thibela tshwaetso e e rileng kgotsa go lwantsha bolwetse. Gore go dirwe moento, babatlisisi ba tlhoka go o leka mo bathong. Dithutopatlisiso dingwe tsa moento di leka gore a moento o babalesegile (ga o bake mathata a boitekanelo) le gore a dithulaganyo tsa mebele ya batho tsa go itshireletsa mo malwetseng di tsibogela meento ya thutopatlisiso. Thulaganyo ya mmele wa gago ya go itshireletsa mo malwetseng e go sireletsa mo malwetseng. Dithutopatlisiso dingwe tsa moento gape di ka dirisiwa go bona gore a moento o ka thusa go thibela kgotsa go lwantsha tshwaetso kgotsa bolwetse. Go tlhokega dithutopatlisiso tse dintsi tsa meento go dira moento o o babalesegileng, o o nonofileng.
Ga jaana ga go na moento o o nang le laesense o o kgatlhanong le HIV kgotsa AIDS.
2. Thutopatlisiso ya HVTN 705/HPX2008 ke eng?
HVTN 705/HPX2008 e leka meento e 2 ya tekeletso kgatlhanong le HIV. Meento ya thutopatlisiso e bidiwa Ad26.Mos4.HIV le Clade C gp140. Meento e e dirilwe ke Janssen Vaccines & Prevention B.V. Go simolola fa go ya pele, re tlaa e bitsa meento ya Ad26 le Poroteine kgotsa meento ya thutopatlisiso.
Moento wa Ad26
Moento wa Ad26 o dirilwe ka mogare o o bidiwang Adenovirus mofuta 26. Moento o o tsentswe dikarolo tsa HIV. O diretswe gore o bolelele mmele gore o dire diporoteine tse di tshwanang le diporoteine tse di fitlhelwag mo HIV. (Diporoteine ke dire tsa tlhago tse di fitlhelwang mo dilong tsotlhe tse di tshelang, tse di jaaka mmele wa motho le megare e e jaaka HIV.) Thulaganyo ya mmele ya go itshireletsa mo malwetseng e ka nna ya tsibogela dikhopi tsa diporoteine tsa HIV mo moentong wa thutopatlisiso. Se se bidiwa tsibogo ya masole a mmele. Tsibogo ya masole a mmele e baakanyetsa mmele go lemoga diporoteine tse di tshwanang mo HIV le go lwantsha mogare fa motho a amana le HIV mo isagong. Adenovirus mofuta 26 e tlwaelegile mo botshelong jwa letsatsi le letsatsi mme e ka baka mefikela le ditshwaetso tsa khemo. Le fa go le jalo, adenovirus e e dirisiwang mo thutopatlisisong e ya moento e koafaditswe ka jalo e ka se bake tshwaetso mme ga e kotsi mo bathong.
Moento wa Poroteine
Moento wa Poroteine, Clade C gp140, o dirilwe ka poroteine e e tshwanang le poroteine e e fitlhelwang fa godimo ga HIV. Se le sone se ka baka tsibogo ya masole a mmele.
Moento wa Poroteine mo thutopatlisisong e o tlhakanngwa le sere sa tlatseletso se se bidiwang Aluminum Phosphate. Sere sa tlatseletso ke sere se se tsenngwang mo moentong go oketsa tsibogo ya masole a mmele. Aluminum e dirisiwa mo meentong e mentsi e e tlwaelegileng e e jaaka ya Hepatitis A le B, diphtheria, le tetanus.
Dikumo tse di dirisiwang mo thutopatlisisong e ga di a dirwa ka HIV e e tshelang, HIV e e bolailweng, kgotsa ka disele tsa batho tse di tshwaeditsweng ke HIV. Meento e ya thutopatlisiso e ka se bake tshwaetso ya HIV kgotsa AIDS. Re ka go fa tshedimosetso ka botlalo go ya pele ka ga meento ya thutopatlisiso, fa o rata.
3. Ke mekgatlho efe e e tsayang karolo mo thutopatlisisong e?
The National Institute of Allergy and Infectious Diseases (NIAID), Janssen Vaccines & Prevention B.V. ke moetleetsi yo o laolang mme gape ba tlamela meento ya thutopatlisiso. NIAID ke karolo ya National Institutes of Health (NIH), e e leng karolo ya puso ya United States.
HVTN ke tirisano ya boditšhabatšhaba ya borasaense, barutisi, le maloko a setšhaba ba ba batlang moento o o nonofileng le o o babalesegileng wa HIV. HVTN e duelelwa ke NIAID mme thutopatlisiso e yone gape e duelelwa ke Bill & Melinda Gates Foundation le Janssen Vaccines & Prevention B.V.
4. Thutopatlisiso e e tlile go dirwa leng le gone kae?
Go lebeletswe gore thutopatlisiso e simolole go kwadisa batsayakarolo mo e ka nnang ka Diphalane 2017. E tlaa direlwa mo mafelong a:
- Malawi: Lilongwe
- Mozambique: Maputo
- Aforikaborwa: Bloemfontein, Brits, Cape Town (Emavundleni, Khayelitsha, le Masiphumelele), Durban (Chatsworth, eThekwini, Isipingo, Tongaat le Verulam), Elansdoorn, Klerksdorp, Ladysmith, Mamelodi, Medunsa, Mthatha, Rustenburg, Soshanguve, Soweto (Bara le Kliptown), le Tembisa
- Zambia: Lusaka le Ndola
- Zimbabwe: Harare
5. Ke eng fa thutopatlisiso e e dirwa?
Dithutopatlisiso tsotlhe tsa HVTN di direla maikaelelo a rona a go batla moento o o babalesegileng le o o nonofileng wa HIV. Maikaelelo a magolo a thutopatlisiso ke:
- Go leka gore a meento ya thutopatlisiso e ka thibela tshwaetso ya HIV
- Go naya tshedimosetso go ya pele ka ga pabalesego ya meento ya thutopatlisiso.
- Go re fa metlhala ka ga gore moento o ka dira jang go thibela tshwaetso ya HIV
6. Ke batho ba le kae ba ba tlaa nnang mo thutopatlisisong e, mme ke bomang ba ba ka e tsenelang?
Thutopatlisiso e tlaa akaretsa batsayakarolo ba basadi ba ka nna 2600.
Go tsenela thutopatlisiso e, basadi batshwanetse gore ba bo ba itekanetse, ba na le dingwaga tse di magareng ga 18 le 35, mme ba sa tshwaediwa ke HIV. A ka se nne moimana kgotsa go anyisa ka lebele. Gape o tshwanetse go tshwanelega mo dikarolong tse dingwe. Re tlaa botsa basadi ba ka ga hisetori ya bone ya kalafi, re ba dire tlhatlhobo ya mmele, le go tsaya disampole tsa madi le motlhapo go dira diteko. Gape re tlaa botsa basadi ba ka ga ditiro tsa bone tsa thobalano le tiriso ya diritibatsi.
7. A meento e ya thutopatlisiso e babalesegile?
Ga re itse dikotsi tsotlhe tsa meento ya thutopatlisiso ka gore e setse e filwe fela palo e e lekanyetsitsweng ya batho pele. Moento wa Poroteine o filwe batho ba ka nna 300 mme moento wa Ad26 o filwe batho ba ka nna 110. Le fa go se na ope mo dithutopatlisisong tsa pelenyana yo o nnileng le mathata a a masisi a boitekanelo a a amanang le meento e ya thutopatlisiso, go nna go na le kgonagalo ya gore go ka nna le mathata a go se nang ope yo o neng a a lebeletse. Ke sone se bongwe jwa maikaelelo a thutopatlisiso e e le go leka gore a meento e babalesegile fa e fiwa batho ba ba oketsegileng. Boitekanelo jwa motsayakarolo mongwe le mongwe bo tlaa bewa leitlho thata ke baoki ba ba katisitsweng le dingaka mo thutopatlisisong yotlhe.
8. A meento e ya thutopatlisiso e ka sireletsa batsayakarolo gore ba se ka ba tshwaediwa ke HIV?
Batsayakarolo ga ba a tshwanela go lebelela gore ba tlaa sirelediwa mo HIV ke meento e ya thutopatlisiso. Tota e bile, batsayakarolo ba ka nna ba se fiwe meento ya thutopatlisiso mo thutopatlisisong e, ka gonne halofo ya batsayakarolo ba tlaa fiwa placebo. Placebo mo thutopatlisisong e ke metsi a a letswai a a se nang megare.
Thutopatlisiso e e diretswe go batlisisa gore a meento ya thutopatlisiso e a dira go thibela kgotsa go lwantsha HIV.
Ka gonne ga re itse gore a meento ya thutopatlisiso e tlaa thibela HIV/AIDS, batsayakarolo mo thutopatlisisong e ba tlaa fiwa kgakololo ya go tila tshwaetso ya HIV mme ba tlaa romelwa kwa mafelong a ba ka bonang mekgwa e e leng teng ya thibelo ya HIV kwa go one.
9. Go tlaa tsaya lobaka lo lo kana kang go bona gore a meento ya thutopatlisiso e a dira?
Re lebeletse go ithuta gore a meento ya thutopatlisiso e thibela ditshwaetso tsa HIV mo dingwageng di ka nna 4. Go ka direga gore e itse pele ga foo.
10. Boitekanelo le ditshwanelo tsa batsayakarolo di tlaa sirelediwa jang?
Go sireletsa boitekanelo le go tlotla ditshwanelo tsa batsayakarolo ke dilo tsa botlhokwa thata mo go mongwe le mongwe mo HVTN le Janssen Vaccines. Ntle le baithaopi, re ne re ka se kgone ka gope go bona moento wa HIV.
Kgato ya ntlha ya go sireletsa ditshwanelo tsa batsayakarolo ba thutopatlisiso ke go ba fa tshedimosetso ka ga thutopatlisiso pele ga ba e tsenela. Badiredi ba tleliniki ba tlaa fa batho tshedimosetso ka ga dikumo le ditsamaiso tsa thutopatlisiso, dikotsi le mesola e e ka nnang teng go batsayakarolo, le ditshwanelo tse ba nang le tsone. Tse di akaretsa tshwanelo ya go fiwa tshedimosetso nngwe le nngwe e ntšhwa ka ga thutopatlisiso e e ka amang gore a ba batla go tswelela ba le mo go yone, le tshwanelo ya go tswa mo thutopatlisisong ka nako nngwe le nngwe.
Ka nako ya thutopatlisiso, badiredi ba tleliniki, ba tlaa baya batsayakarolo leitlho go netefatsa gore meento ya thutopatlisiso ga e bake mathata a boitekanelo. Badiredi ba tleliniki gape ba tlaa botsa batsayakarolo ka mathata a loago a ba ka tswang ba a itemogela ka go nna mo thutopatlisisong. Fa motsaykarolo a na le bothata jwa boitekanelo kgotsa jwa loago jo bo amanang le go nna mo thutopatlisisong, badiredi ba tleliniki ba tlaa ba thusa.
Gape go na le ditlhopha tse mmalwa tse di tsayang karolo mo go sireletseng ditshwanelo tsa batsayakarolo le boitekanelo:
- Setlhopha se se sekasekang pabalesego ya thutopatlisiso le boto e e ikemetseng e e bayang pabalesego ya tshedimosetso leitlho ka gale di leba tshedimosetso ya boitekanelo go tswa mo thutopatlisisong go tsaya tshwetso ya gore a go lebega go babalesegile go tswelela ka go fa ditlhabo tsa thutopatlisiso.
- Lekgotla la Taolo ya Melemo la Aforikaborwa, gammogo le bathati ba melemo ba setšhaba mo dinageng tse dingwe, ba okamela tsamaiso ya thutopatlisiso mme ba batla dipego ka gale ka ga pabalesego ya batsayakarolo.
- Tleliniki nngwe le nngwe e na le Institutional Biosafety Committee (IBC) e e okamelang ka fa meento ya thutopatlisiso e baakanngwang ka teng kwa khemiseng le ka fa e dirisiwang ka teng kwa tleliniking.
- Boto ya Tshekatsheko ya Setheo (IRB) kgotsa Komiti e e Ikemetseng ya Maitsholo (EC) e sekaseka le go baya leitlho leano la thutopatlisiso la tleliniki nngwe le nngwe e e dirang thutopatlisiso, go akaretsa thutopatlisiso e e fiwang batho ka ga thutopatlisiso, kgatelopele ya thutopatlisiso, le mathata a boitekanelo a batsayakarolo. IRB/EC gape e leba gore a ditshwanelo tsa batsayakarolo di a tlotliwa.
- The US Food & Drug Administration (FDA) le yone e sekaseka thutopatlisiso. FDA e pateletsa melao ya US ka ga patlisiso mo bathong le tiriso ya meento ya thutopatlisiso mo patlisisong.
- Ditleliniki dingwe di na le Dikomiti tsa Maitsholo tse di kgethegileng tse di okamelang mafelo a madi le disampole tse dingwe di bolokiwang kwa go one. Mafelo a a bidiwa di-bio-bank kgotsa mabolokelo.
- Lefapha la Agriculture, Forestry, and Fisheries (DAFF) la Aforikaborwa le na le boto e e kgethegileng e e tshwanetseng go sekaseka le go letlelela dikopo tsotlhe go reka kwa dinageng tse dingwe genetically modified materials (GMO) tse di jaaka moento wa Ad26 mo thutopatlisisong e. Tleliniki nngwe le nngwe ya thutopatlisiso e na le Boto ya Kgakololo ya Setšhaba [Community Advisory Board] (CAB). Maloko a yone ke batho ba mo lefelong leo ba ba tlisang matshwenyego le dikgatlhegelo tsa setšhaba le batsayakarolo ba thutopatlisiso kwa babatlisising. Maloko a CAB ke karolo ya setlhopha se se dirang thutopatlisiso. Gape ba thusa go dira kgotsa go sekaseka tshedimosetso e e fiwang batsayakarolo.
11. A meento ya thutopatlisiso e ka baka pholo e e bontshang gore ke na le HIV fa go dirwa teko?
Ee, meento ya thutopatlisiso e ka nna ya dira gore go bonale batsayakarolo ba na le HIV fa ba dirwa teko mo mefuteng mengwe ya diteko tsa HIV. Fa motsayakarolo a fiwa moento wa thutopatlisiso wa HIV, mmele wa gagwe o ka nna wa dira dilwantsha-mogare tsa HIV. Dilwantsha-mogare di thusa batho go lwantsha tshwaetso. Diteko tse di tlwaelegileng tsa HIV di batla dilwantsha-mogare tsa HIV jaaka letshwao la tshwaetso. Ka ntlha ya se, motho a ka nna le pholo e e bontshang gore o na le HIV le fa a sa tshwaediwa ke HIV. Se se bidiwa pholo ya teko ya vaccine-induced seropositivity (VISP). Gape o ka bona se se bidiwa Vaccine-Induced Seroreactivity (VISR). Ga re itse gore ke bomang ba ba tlaa nnang le dipholo tsa teko ya VISP kgotsa gore dipholo tse di tlaa tshwarelela lebaka le le kana kang.
Batho ba ba nang le dipholo tsa teko tsaVISP ba tlhoka diteko tse di totobetseng tsa HIV go bona gore a pholo ya teko e e bontshang tshwaetso e bakiwa ke VISP kgotsa tshwaetso ya mmatota ya HIV. Ditleliniki tse di tsayang karolo mo thutopatlisisong e di ka fitlhelela diteko tse di totobetseng tse tse di batlang mogare ka boone, go na le go batla dilwantsha-mogare. Batsayakarolo ba tekeletso ba tshwanetse go dirwa diteko fela kwa ditleliniking tse di karolo mo thutopatlisisong e. Ga go na mathata a boitekanelo a a amanngwang le pholo ya teko ya VISP, mme dipholo tsa teko ya VISP di ka baka mathata mo dikarolong tse mmalwa tsa tlhokomelo ya bongaka kgotsa ya meno, tiro, inšorense, visa ya mesepele, kgotsa go tsena mo sesoleng. Batho ba ka nna ba se ka ba letlelelwa go aba madi kgotsa dirwe tse dingwe. Fa batsayakarolo ba rulaganya go tsenya kopo ya inšorense, kgotsa ya sesole, ba tshwanetse go itsise lefelo la thutopatlisiso ka gangwe. Setlamo sa inšorense, mothapi, kgotsa mokgatlho wa sesole ba ka nna ba se ka ba amogela dipholo tsa teko ya HIV e e tswang go HVTN. Le fa go le jalo, HVTN e ka dira le bone go netefatsa gore go dirwa teko e e tshwanetseng e e tlaa bontshang seemo sa mmatota sa motho sa HIV. Fa o na le dilwantsha-megare tse mme o bo o ima di ka nna tsa fetisediwa mo leseeng, le le ka nnang la dirwa tupo ya bolwetse e e seng yone ya gore le tshwaeditswe le bo le simolola go fiwa kalafi. Tleliniki ya patlisiso e ka go fa khopi ya dipholo tsa gago gore o di dirise mo maemong a fa o tlhoka go dira jalo.
12. Nka bona kae tshedimosetso go ya pele?
Ka ga dithutopatlisiso tsa bongaka tsa moento wa HIV: www.clinicaltrials.gov
Ka ga HIV Vaccine Trials Network: www.hvtn.org
Ka ga VISP: http://www.hvtn.org/VISP
Fa o na le dipotso tse dingwe tse di sa arabiwang ke tokomane e, tsweetswee re botse. O ka ikgolaganya le: [email protected]


text:
Main / Board / Baebele
Baebele
BAEBELE e e Boitshepo (TSW08NO) - Hundreds of versions in + different languages - the Bible that goes with you anywhere. Download now or read online. JOHANE 1, BAEBELE e e Boitshepo (TSW08NO) Lefoko la nna nama E rile mo tshimologong Lefoko a bo a ntse a le yo, mme Lefoko a bo a ntse a na le. Go bona ditemana motlhofo, dibuka tsa Baebele le dikgaolo di beilwe ka tatelano . Thanolo ya Lefatshe le Lesha () ke Baebele e e nepileng e bile e balega.
Bala Baebele mo Internet kgotsa o itseele dikgatiso tsa yone tse di reediwang. Thanolo ya Lefatshe le Lesha ya Dikwalo Tse di Boitshepo ke Baebele e e. TSWANA BIBLE (BAEBELE) is a free offline bible that does not require internet for you to highsierratimberandgift.com bible TSWANA BIBLE (BAEBELE)at anytime time in your. Translation of Baebele | Gae Setswana go ya go Sekgoa Baebele. Thanolo ya Baebele ka Sekgoa. Baebele. Bible. leina (class 9, bontsi Dibaebele). 1. Bible.
Go ranolelwa ga Baebele mo puong ya Sekalaka go weditswe. Se se tlhalositswe ke mogolwane yo o tlhokometseng thanodi ya Baebele kwa ditemeng tse. BAEBELE E E BOITSHEPO ya SETSWANA has members. highsierratimberandgift.com K likes. BAEBELE E BOITSHEPO buka e etsang batho gantle e thabololang batho,e etsa gore motho abe le mamelo. baebele e e boitshepho. 13 likes. Book. baebele e e boitshepho. Privacy · Terms. About. baebele e e boitshepho. Book. 13 people like this topic. Want to like. 23 Jan TSWANA BIBLE (BAEBELE) is a free offline bible that does not require internet for you to read.
Scripture View of Psalm 84 New International Version How lovely is your dwelling place, Lord Almighty! My soul yearns, even faints, for the courts of the Lord; my. thulaganyo ya ka namana translation in Tswana-Kinyarwanda dictionary. tn Dingwe tsa ditlhogo tse di tla tlhagang mo Internet ke tse di latelang: Setlhogo se se reng ““Tsa Basha,”” se se nang le porojeke ya go ithuta Baebele e basha.
More:


text:
Tsa Botshelo jwa ga Dr Peter Magubane
Dr Peter Magubane, mmegadikgang wa ditshwantshô yo o itsegeng boditšhabatšhaba, o belegwe ka di 18 Ferikgong 1932 kwa Vrededorp mme a godisetswa kwa Sophiatown. O ne a kgothatswa ke batsayaditshwantshô fa rraagwe, morekisi wa mo mmileng wa maungo, a sena go mo rekela setsayaditshwantshô sa Kodak Brownie fa Peter e ne e santse e le ngwana wa sekolo. Bodiri jwa gagwe jwa batsayaditshwantshô bo simolotse ka motsi wa kgaratlho ya Afrika Borwa go bona temokrasi.
Bodiri jwa ga Dr Peter Magubane jwa batsayaditshwantshô jwa porofešenale bo simolotse ka 1955 morago ga gore a bone tiro kwa Drum magazine jaaka mokgweetsi le morongwa. Moragonyana o ne a bona tiro jaaka mothusi wa mo phaposing e e tlhatswetsang ditshwantshô, a thusa Jurgen Schadeberg. Tiro ya ntlha e kgolo e a e neilweng e ne e le ya go bega ka kopano-kgolo ya African National Congress ya 1955.
O dirisitse setsayaditshwantshô sa gagwe go tsaya ditshwantshô tsa maitemogêlô le dikgaratlho tsa bantsho ba Afrika Borwa ka motsi wa tlhaolele. Ditshwantshô tseno di fitlheletse bobegadikgang jwa lefatshe mme tsa bo bontsha botlhoka-tshiamiso jo bo diragetseng mo Afrika Borwa ka nako eo. Eno ke kgang ya monnatia yo o neng a utlwile botlhoko gore dingwe tsa ditshwantshô tsa gagwe ga di a fitlhelela bobegadikgang jwa lefatshe ka ntlha ya gore lepodisi le mo pateleditse go senola filimi ya setsayaditshwantshô sa gagwe mo leseding, gona le go utlwa botlhoko gore lona lepodisi leo le mo thubile nko.
Peter o ne a le teng go gatisa ka setsayaditshwantshô sa gagwe ditshupetso kgatlhanong le melao ya dipasa, kgolô ya Umkhonto we Sizwe, go tshwarwa ga Nelson Mandela, Tsheko ya Rivonia, kiletso ya ANC, dikhuduego tsa kwa Sharpeville, kgolô ya Black Consciousness Movement ya ga Steve Biko, le ditsogô-kgatlhanong tsa baithuti kwa Soweto. Kwa ditsogô-kgatlhanong tsa kwa Soweto, o boleletse baithuti ba ba neng ba tsaya karolo mo dikhuduegong gore “Kgaratlho e e senang kgatiso ga se kgaratlho”. Ka ntlha ya go nna le seabe ga gagwe mo ditsogô-kgatlhanong tsa kwa Soweto, ntlu ya gagwe e ne ya senngwa ka molelô mme o ne a tshwarwa le babegadikgang ka ênê ba bangwe ba bantsho sebaka sa matsatsi a le 123.
Kopô ya gagwe ka 1957 ya gonna leloko la Photographic Society of South Africa ya basweu fela e ne ya ganwa. Batsayaditshwantshô ba Drum ba ne ba tlhoma Progressive Photographic Society e e neng e sa tlhophe ka go ya ka mmala. Ka 1961. Dr Magubane e ne e ke motsayaditshwantshô wa ntlha wa montsho mo Afrika Borwa go tshwara dipontsho tse e leng tsa gagwe.
Bathapi ba gagwe kwa Rand Daily Mail ba ne ba mo agela phaposi e e tlhatswetsang ditshwantshô e e leng ya gagwe. Melao ya Afrika Borwa ka nako eo e ne e sa letle gore a dirise phaposi e e tlhatswetsang ditshwantshô e le nngwe le badirammogo ka ênê ba basweu. E ne e le motsayaditshwantshô wa ntlha wa montsho kwa lekwalodikgang leno mme o ne a thapilwe teng go simolola ka 1967 go fitlha ka 1980. Se se akaretsa taelô-kganetso ya dingwaga di le 5 go fitlha ka 1975. Ka motsi onô o itemogetse matsatsi a le 98 a bogolegwa-nosi le dikgwedi di le tharo mo kgolegelong.
Dr Magubane o itemogetse gape tlhorontsho, dipetso, dintho tsa marumo a tlhabolo ya diphologolo, le paka tse telele tsa go tshwarwa le go botsolotswa. O ne a thuntswa makgetho a le somesupa kwa phitlhong ya moithuti kwa Natalspruit. O ntse matsatsi a le 586 jaaka mogolwega-nosi ka 1969. O fitlhetse sepodisi setsayaditshwantshô sa gagwe. O ne a se fitlha mo Beibeleng e e gwailweng, ka mo gare ga baki ya gagwe, lebôkôsô la maši kgotsa mo halofong ya senkgwe. O ne a itira yo o jang senkgwe fa a tsaya ditshwantshô.
O ntse nakwana kwa London go sale gale ka bo-1960 mme a direla Time Magazine mo magareng ga 1978 le 1980. O ntse gape nakwana kwa New York go simolola ka 1980. O diretsa gape dikgatisô di etsa National Geographic, Life, New York Times, Washington Post, Paris Match le Sports Illustrated. United Nations le yona e sale ya nna modirisi wa gagwe.
Kamanô ya gagwe le Nelson le Winnie Mandela, ka tiro le jaaka tsala, e simolotse ka bo-1950. E ne e le motsayaditshwantshô wa semmuso wa ga Madiba go simolola ka nako ya go gololwa ga gagwe go fitlha mo dingwageng tsa ntlha tsa gagwe mo botautoneng. Dr Magubane o gatisitse dintwa tse di matswakabele tsa bosemorafe le tsa boselefatshe tsa morago ga phetogelo ya Afrika Borwa go temokrasi.
Dr Magubane o kaya fa tlotlomatsô e kgolo e a e boneng e le ya South African Order of Meritorious Service ya Silver Class II, e a e abetsweng ke Tautona Nelson Mandela. O itswe ka nako di le dintsi ka go baya setsayaditshwantshô sa gagwe kwa thoko go thibela polao ya batho. Ka ntlha ya seno o ne a abelwa American National Professional Photographers Association Humanistic Award. E ne e le montsho wa ntlha wa moAfrika-Borwa go fenya Press Photo of the Year ka 1958. O na le makwalo a bongaka a tlotlomatsô a le robongwe mme o abetswe Cornel Cappa Lifetime Achievement Award go tswa go International Center of Photography kwa New York. Dikabô tse dingwe di akaretsa Robert Capa Award, Special Missouri Honor Medal for Distinguished Service in Journalism, Martin Luther King Luthuli Award, Lifetime Achievement Award go tswa go Mother Jones Foundation le Leica Cameras, mmogo le Fellowship ka Tom Hopkinson School of Journalism and Cultural Studies kwa University of Wales. Dikabô tsa go sale gale fa gae di akaretsa kabô ya matsetseleko mo bobegadikgang e e rebotsweng ke Walter Cronkie mme ya etleletswa ke Stellenbosch Farmers' Winery.
Dr Magubane o dirile dipontsho makgetlhô a le mabedi tsa ditshwantshô di le 100 tse a di kayang fa e le tse di gaisang tota tsa Nelson Mandela: lwantlha kwa kopanong ya United Nation kwa Poland, kwa teng dipontsho di butsweng ke tautona ya maloba ya Poland e leng Lech Walesa. Dipontsho tsa bobedi di rulaganyeditswe mo pakeng ya 1 Phukwi go fitlha ka 30 Lwetse 2018 kwa kgorong ya Nelson Mandela Gateway go ya kwa Robben Island. Ditshwantshô tseno filwe ke Dr Peter Magubane jaaka mpho go Nelson Mandela Foundation.
Dr Peter Magubane ke mongwe wa batsayaditshwantsho ba Afrika Borwa ba ba tlotlomatswang boditšhabatšhaba thata....more
Phaposi ya boiketlo ya ga Dr Peter Magubane e tletse ka dipitsa tse di phatsimang mme di kgabisitswe ka dibaga le dibetlwa tsa logong. Fa thokonyana go eme gramophone ya segologolo gaufi...more
Letsatsi le le neng le tsamaya ka tlwaelo ka Seetebosigo 1969 le ne la fetola botshelo jwa mmegadikgang Dr Peter Magubane. Lebole le le setlhogo la thibelo-puo le betsa ka maatla....more
Fa babegadikgang ba kganelwa go tsena ka Soweto, Dr Peter Magubane o mo felotiragalong, didiriswa tsa gagwe di tlhometse. Lesole ka setsayaditshwantshô. Kwa kgakajana...more
Dr Peter Magubane o fitlha kwa Soweto ka ditsela tse di fitlhegileng tse di matsôkêtsôkê. Peter o phuruphutsha badiri ba e santseng e le bana mo dithothobolong tsa matlakala...more
Dr Peter Magubane o gopola kopano ya ntlha ya gagwe le monna yo kwa morago a tla balwang jaaka tsala ya botshelô jotlhe. 'E ne e le ka matsatsi ao Mandela e eng e le...more
Peter Magubane, yo a ntseng le seabe se se tswileng diatla mo batsayaditshwantshông jwa dikgang mo dingwagasomeng di le nne tse di sa tswang go feta, o dirisitse...more
Peter Magubane ke motaki o o matsetseleko ka lense, mme ka tshwanelo o bone serodumo boditšhabatšhaba se se itshupileng. Ditshwantsho tsa ga Peter di dirisitswe...more
Peter Magubane, mongwe wa batsayaditshwantshô ba ba tlotlomatswang go gaisa mo Afrika Borwa, o ne a tsaya tseno tsotlhe ka boganka. O tsere ditshwantshô le go gatisa dingwe...more
Ka 1990, Dr Peter Magubane o tlhophiwa jaaka motsayaditshwantshô wa semmuso wa ga Nelson Mandela go gatisa phetogelo ya naga go puso ya botlhe ya dingwaga di le nne....more


text:
Motsana wa Mosetse
Mosetse ke motse o o mo kgaolong ya legare mo Botswana. Motsana o o iphaphathile fa thoko ga tsela e e tswang Francistown e fetela Nata. Mo palo batho ya ngwaga wa 2001 dipalo tsa batho di ne di le lekgolokgolo,makgolo a borataro,masome a borataro le motso. Mosetse o ikaegile fa lotshitshing la noka ya Mosetse,e e kgwelang kwa Sua Pan,e eleng bontlha bongwe jwa Makgadigadi Pan.[1]-
Kgosi ya ntlha e ne e le Rre mongwe a bidiwa Nfila, yo tlileng mo motsaneng e le molemisi. mme kgosi ya gompieno ke Kebailele Polokakgolo. palo ya batho e solofelwa go bo e oketsegile ka ntateng ya ponagalo gape le go bulwa ga moepo wa Kopore mo motsaneng. ka seo, motse yo o ntseng o sa tlhabololwa, o tla simolola go tlelwa ke ditlhabololo jaaka sekolo sa bobedi se se potana le kokelwana.
Banni ba Mosetse motsana o o nale batho ba letso la Sekalaka gape le Basarwa. Mmusi ike mongwe wa banni ba mosetse yo o tsenang kwa Mmadikolo wa Botswana.Batho ka bontsi ba ikaegile ka temo thuo go itshetsa ka dijoba bangwe ba akaretsa ba lelwapa la bo Kehitile ba ba tlileng ba tswa kwa motseng wa Tutume ba eteletswe pele ke Kehitile Madubeko. Lesley Tibabo kehitile ke mongwe wa baalogani ba kwa motsaneng wa Mosetse.
Contents
Khansele potlana e rutuntsha komiti[baakanya | edit source]
Khansele potlana ya Tutume e ne e tshwere thuto-puisano ya dikomiti tsa ditlhabololo tsa metse kwa Marapong bosheng. Thuto-puisano e e ne e tsaya malatsi a le mabedi, maikaelelo e le go tlhatlhelela maloko a dikomoti tsa ditlhabololo tsa metse, a a tlhophilweng bosheng ka kitso yotlhe e e tlhokegang go bereka ka ditlhabololo tsa metse ya bone. Metsana e e neng e tseneletse thuto-puisano e ke Lepashe, Kutlamogoreng, Marobela, Semitwe, Matsitama le Mosetse. Motse mongwe le mongwe o ne o na le maloko a komiti ya ditlhabololo a le matlhano mme ba tladitswe ke kgosi ya motse le mokhanselara wa bone.Barutuntshi e ne e le bo mmaboipelego, bagolwane ba tsa ditlhabololo tsa metse, bakwaledi bagolo ba khansele ya Tutume gammogo le badupi ba dibuka tsa madi. Fa bokopano jo bo dirwa mo Marapong jaana, bo ne bo sa tswa go tshwarwa ga kwa dikgaolong tsa boGweta le Maitengwe mo dibekeng tse di fetileng.
Maikaelelo le maikemisetso a bokopano jo ya bo e le go rutuntsha maloko a masha a, le go ba fa dithuto tse di tlaa ba thusang go tsamaisa ditlhabololo le go tokafatsa matshelo mo metseng ya bone. E rile a buisa bontsi jo bo tsileng, mothusa mokwaledi mogolo wa khansele ya Tutume Mme Kene Mololwane a tlhalosa fa thuto-puisano e e tshwaretswe go tlhabolola matshelo mo metseng ka go rutuntsha bagolwane ba motse ka ditsela tse di maleba tsa go tlhabolola metse ya bone. Mme Mololwane o tlhalositse gore mmuso wa Botswana o ikaeletse thata e bile o ikemiseditse go tlhatlhelela ba e leng baeteledipele gore ditlhabololo tsa metse di nne bofefo. Dikomiti tsa ditlhabololo tsa metse, ke tsone tse di ka tlhabololang metse. Maloko ao ka e le beng ba metse ba itse botoka metse ya bone le tseo ba di tlhokang, ga bua Mme Mololwane yo a tsweletseng ka go tlhalosa fa maloko ao a tlhokana le go rutwa go etelela le go fefosa ditlhabololo. Mme Mololwane o buile fa maloko a dikomiti tseo a tsile go rutwa ka go tsamaisa dikomiti, go ba ruta ka ditsela tsa go tlhokomela madi, go a dirisa sentle le gone go a godisa. O tlhalositse fa maikaelelo e le go lemotsha badulasetilo, bakwaledi le batshwaramadi ba dikomiti tseo tsamaiso yotlhe e e ba lebaneng.
Mongwe wa dibui tsa tlotla Rre Imi Phili, yo e leng modulasetilo wa lephata la ditlhabololo tsa metse le tsa boipelego (Community Development and Social Services), gape e le mokhanselara wa Tutume, o buile fa bontsi jwa dikomiti tsa ditlhabololo di tlhaelelwa ke kitso e e maleba. Dikomiti tse dingwe di retelelwa ke go tlhabolola metse ka gobo maloko a se na boitseanape jwa go tlhabolola, go tshwara madi le gone go dirisana sentle le banni ka maikaelelo a mangwe a go tokafatsa matshelo a setho, ga bua Rre Phili.Rre Phili o kopile jalo maloko a dikomiti tseo go nna ba tsaya dithuto tsa go nna jalo ka tlhoafalo ka e le maiteko a mmuso go tokafatsa bodiredi, le go tsisa maduo mo setshabeng.
Dikgoge tsa kwa ntle[baakanya | edit source]
O ka tsibogela[baakanya | edit source]
- Nwetwe Pan
Dipadi tse dingwe.[baakanya | edit source]
Coordinates: 20°38′22″S 26°38′23″E / 20.63944°S 26.63972°E


text:
PINA 40
Mong wa Rona ke Mang?
1. Mong wa gago ke mang?
Ke mang yo o mo utlwang?
Ke ene yo o mo’ikobelang.
Ene yo o mo direlang.
O ka se direle
Medimo e mebedi,
O tlhoka go tlhopha a le mongwe
Mme o direle ene.
2. Mong wa gago ke mang?
Ke mang yo o mo utlwang?
Go na le Modimo wa nnete,
Yo mongwe ga se wa nnete.
A o tla ineela
Mo babusing ba ’fatshe?
Kgotsa o tla ikobela Mmopi
O dire thato ya ’gwe?
3. Mong wa me nna ke mang?
Tota ke direla mang?
Ke tla ikobela Jehofa!
Ke ene Modimo wa me.
O ne a nkgolola;
Ka tlhwatlhwa e boitshegang.
Ka jalo ke tla tshelela ene;
Ke tla mmaka ka metlha.
(Bona le Josh. 24:15; Pes. 116:14, 18; 2 Tim. 2:19.)


text:
Motsana wa Maboane
Maboane ke motse yo mo kgaolong ya Kweneng e e mo Botswana. O dikhilometara tse di masome a marataro mo botlhaba jwa Jwaneng gape palo ya batho e ne e le makgolo a borobabobedi lesome le borararo mo palo bathong ya ngwaga wa 2001.[1]
Contents
Letsema le thata ka mong wa lone[baakanya | edit source]
Batswana ba kopilwe go dira ka natla go bona gore ba dira dingwe tsa ditlhabololo mo metseng ya bone.Se se builwe ke mopalamente wa Letlhakeng bophirima, Rre Maxwell Motowane jaaka a ne a buisa diphuthego mo metseng ya kgaolo ya gagwe ya botlhophi bosheng. Rre Motowane, yo e bileng e le mothusa tona wa botsogo, o ne a rotloetsa Batswana go ikemela ka dinao go itirela, a tlatsa ka gore puso e tlaa ba tsaya tema fa seemo sa itsholelo se boetse mannong.Mothusa tona a re tsholofelo ke gore banni ba motse ba itirele tse ba ka di kgonang ba seka ba baya fela mo pusong.Rre Motowane a re dilo dingwe bogologolo di ne di dirwa ka go ithaopa, mme a re mowa wa boithaopo o tshwanetse go boela.A re puso e dirile ditlamelo tsa thuto, botsogo, ditlhaeletsanyo le tse dingwe tse di thusang batho go tshela sentle, ka jalo a re tse dingwe di mo maruding a batho go na le go ema ba re ba kopile sennanne se mo lenaneong la puso.
Banni ba Maboane ba itsa go nna maoto a tshupa[baakanya | edit source]
O ne a re doholo dingwe di dirilwe puso e sena seabe sepe, mme e le boeteledipele jwa motse bo nnile le seabe go bona gore motse o a tlhabologa.Mothusa tona o ne a re fa batho botlhe ba ka tsenya letsogo mo ditlhabololong, tema e ka nna teng.O ne a akgola banni ba motse wa Metsebotlhoko ba ba agileng ntlwana ya mabeelo kwa kokelwaneng ka lenaneo la Ipelegeng, a re moo ke go itirela go na le go nna ba kopa puso gore e oketse kokelwana ntswa ba tlhaloganya fa itsholelo e wetse tlase. E rile a afa malebo, mokhanselara wa kgaolo ya Maboane, Rre Bright Segwagwa a konotelela mafoko a mopalamente a re batho ba seka ba itsapela go itirela. Rre Segwagwa a re dilo tse di ntle di a itirelwa, a tlatsa ka gore maloba jale batho ba ne ba kgaratlha ka go ntsha koleke ntswa ba sa bereke, mme ditlhabologo di nne teng.
Dikgoge tsa kwa ntle[baakanya | edit source]
Botswana/Maboane Botswana/Mahalapye
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145459/http://www.cso.gov.bw/html/census/dist20_30_31.html. Retrieved 2008-02-09.
- ↑ www.gov.co.bw/Maboane
Template:Kweneng District Coordinates: 24°5′46″S 24°31′55″E / 24.09611°S 24.53194°E


text:
Ka ga | Se o tshwanetseng go se dira | Nako ya tiragatso | Tuelo ke bokae | Diforomo tse di tladiwang | O ka golagana le mang
Ka ga go kwadisa jaaka motlhokomedi wa batsofe
Fa o batla go rebola tlhokomelo ya fa gae ya batsofe, o tshwanetse go kwadisa jaaka motlhokomedi kwa kantorong e e gaufi nao ya Lefapha la Tlhabololo ya Loago.
Go kwadisiwa jaaka motlhokomedi ke Lefapha la Tlhabololo ya Loago, moreboladitirelo yo o go thapileng o tshwanetse go netefatsa gore go tsenela katiso ya tlhokomelo ya fa gae le gore o tshotse setifikeiti se se supang gore o amogetse katiso go tswa kwa setheong se se kwadisitsweng le Bothati jwa Dithutego jwa Aforika Borwa (SAQA).
Motlhokomedi ke mongwe yo o thusang motho yo mongwe yo o sa kgoneng go tshela ka boena ka ntlha ya bogole mo mmeleng, jwa maikutlo kgotsa jwa tlhaloganyo.
- Etela kantoro e e gaufi nao ya Lefapha la Tlhabololo ya Loago.
- Tlatsa Foromo 7.
- Isa tse di latelang:
- khopi e e kannweng ya Lekwaloitshupo la gago kgotsa tetla ya bonno
- khopi e e kannweng jaaka bopaki jo bo rebotsweng ke setheo sa katiso se o amogetseng katiso kwa go sona jaaka motlhokomedi.
- Fa o sena go kwadisiwa o tla rebolelwa setifikeiti sa kwadiso.
- O ka dira kopo ya khopi fa o ka latlhegelwa kgotsa wa senyegelwa ke setifikeiti sa nnete.
Go ka tsaya matsatsi a le matlhano go diragatsa kopo ya gago.
Ga go duelwe.
Diforomo tsotlhe di bonwa kwa kantorong e e gaufi nao ya Lefapha la Tlhabololo ya Loago.